**Қамқорлығыңызды көрсетіңіз**

***«Патша оларға былай деп жауап береді: — Сендерге шындығын айтамын: Менің мына бауырларымның тіпті ең маңызсыз болып көрінген біреуіне жасаған жақсылықтарың — шын мәнінде Маған жасаған жақсылықтарың!»***

***(Матай 25:40)***

Сіз мынандай сөзді бұрын естігенсіз бе: «Адамдар сіздің не білетініңізге мән бермейді, олар өздерінің сіз үшін қаншалықты маңызды екенін білгісі келеді»?

Үндістанда миссионер болып жүргенде, Даг Николс туберкулезбен ауырып, санаторийге жіберілген еді. Онда Даг кейбір науқастармен Исаның соңынан еру туралы сөйлесуге тырысты, бірақ науқастар оны немесе оның Құдайы туралы ештеңе білгілері келмеді. Сонда Даг Құдай неге оны сол жерге жіберді екен деп ойлана бастады.

Бір күні таңертең Даг бір қарт адамның төсегінде әлсіздігінен тік отыра алмай жатқынын байқады. Амалы таусылған қария ақыры жата қалып, жылап жіберді. Келесі күні бұл көрініс қайталанды. Біраз күн өткен соң, палатаның ішін сасық бір иіс билей бастады: сөйтсе, әлгі қария орнынан тұрып, дәретханаға бармақ болған екен.

Медбикелер қарияның бұл ісіне қатты ашуланды. Біреуі тіпті ашуланып қарияны шапалақпен ұрып жіберді. Қатты ұялған қарт кісі шыдамай жылап жіберді.

Келесі күні таңертең Даг тұрып, әлгі қарияны ақырын дәретханаға апарды. Ол кісі өз ана тілінде Дагқа шексіз алғысын білдіріп, содан соң оның бетінен сүйіп алады.

Келесі күні таңертен, Даг басқа бір науқастың оған әкеліп тұрған бір шыны шайға оянды. Ол адам Дагтан Жохан жазған ізгі хабар кітапшаларының бірін алғысы келетіні жайлы айтты.

Даг сол күн туралы өзі былай деп айтты: «Күні бойы, адамдар маған Ізгі хабар кітапшаларын сұрап келді. Олардың ішінде медбикелер, дәрігерлер де болды. Сөйтіп, күннің соңында бәрінің қолында бір-бір кітапшадан болды». Келесі бірнеше күнде бірнеше адам Дагқа келіп, Исаның соңынан ергісі келетіндері туралы шешім қабылдаған еді.

Иә, адамдар сіздің оларға шынымен қамқорлық жасайтыныңызды көргенде, олар сіздің Исаңызды танығысы келеді.